سعدیہ بشیر

سعدیہ بشیر ہک پاکستانی کمپیوٹر سائنس دان، گیم ڈویلپر تے کاروباری ہن۔ انھاں پکسل آرٹ اکیڈمی دی بانی تے سی ای او ہن جیڑھی پاکستان وچ پہلی گیم ٹریننگ اکیڈمی ہے۔ سعدیہ پہلی پاکستانی ہن جنھاں نے گیم ڈویلپر کانفرنس وچ پاکستان دی نمائندگی کیتی۔

 تعلیم 
سعدیہ نے کمپیوٹر سائنس وچ بیچلر ڈگری حاصل کیتی ہے۔ انھاں نے کامسیٹس یونیورسٹی توں مصنوعی ذہانت تے سافٹ ویئر انجینئری وچ ویڈیو گیمز کِیتے پروڈکشن دے عمل دے نال کمپیوٹر سائنس وچ ماسٹر وی کیتا ہویا ہے۔ 

 ذاتی حیاتی 
سعدیہ ہک ایسے خاندان وچ پیدا تھئی ہَن جتھاں خواتین دی تعلیم کوں ترجیح نی ݙتی ویندی ہئی۔ تاہم، سعدیہ ہک انگریزی میڈیم اسکول وچ تعلیم حاصل کرݨ چاہندی ہَن تے انھاں نے اپݨی تعلیم دا خرچہ خود اٹھاوݨا شروع کر ݙتا۔ اوہ بچیں کوں گھراں وچ ٹیوشن ݙیندی ہَن تے اپݨے تعلیمی اخراجات کِیتے کپڑے سلائی وی کرݨ لڳ ڳئی ہَن۔

جݙݨ سعدیہ نے اپݨے نویں اسکول وچ داخلہ گھدا، تاں اوہ اپݨے خاندانی فرق دے سبب ڈھلݨ توں قاصر رہ ڳئی ہَن۔ اپݨے اسکول وچ، سعدیہ نے لائبریری وچ وقت گزارݨا شروع کیتا جتھاں انھاں کوں گرافکس، کمپیوٹرز تے گیمنگ بارے وچ مزید معلومات حاصل تھئی ہَن۔ سعدیہ نے گیمنگ وچ دلچسپی اُس وقت پیدا کیتی جݙݨ اوہ اپݨے بھائی دے دوستاں دے نال ویڈیو گیمز کھیݙدی ہَن۔ جݙݨ اوہ 13 سال دی ہَن تبھی انھاں نے اپݨے کھیݙاں کوں ڈیزائن کرݨا شروع کیتا۔ سعدیہ کوں اپݨی یونیورسٹی کِیتے اپݨی تعلیم کِیتے فنڈ ݙیوݨ کِیتے کم جاری رکھݨا پیا۔

 کَم کار آلی حیاتی 
سعدیہ نے کجھ سال تک پروگرامر دی حیثیت نال کم کیتا۔ بعد وچ انھاں دی توجہ کمپیوٹر گیمز بݨاوݨ دی طرف راغب تھئی۔ سعدیہ دے استاد نے سعدیہ تے انھاں دی ساتھی کوں کھیݙاں تے کم کرݨ کِیتے فنڈ ݙیوݨ دا فیصلہ کیتا تے انھاں نے ہک چھوٹے جیہے تہ خانے وچ کم شروع کیتا۔ سعدیہ نے گیمنگ انڈسٹری وچ سات سال تک کم کیتا۔ اپݨے کم دے دوران، اوہ پاکستان وچ گیمنگ انڈسٹری وچ بدعت دی کمی توں مایوس تھئی ہَن تے ایں وجہ توں انھاں نے ایں اقدام کوں شروع کرݨ دا فیصلہ کیتا جیڑھا ایں مسئلے کوں حل کریندا ہئی۔  

سعدیہ نے میٹنگز تے کانفرنساں دا اہتمام کیتا جتھاں اوہ مقامی ڈویلپرز کوں بین الاقوامی ڈویلپرز نال مربوط کرݨ لڳ ڳئی ہَن۔ اوہ یونیورسٹیاں وچ ورکشاپس دا وی اہتمام کرݨ لڳ ڳئی ہَن۔ کم دے بارے وچ مثبت جواب ݙیکھݨ دے بعد، سعدیہ نے پکسل آرٹ اکیڈمی بݨاوݨ دا فیصلہ کیتا۔ انھاں دی تنظیم وچ ہݨ، گیم ڈویلپرز کین لیون (گھوسٹ اسٹوری گیمز دے بانی، تخلیقی ڈائریکٹر بیوشوک)، رامی اسماعیل (شریک بانی والمبیئر)، بری کوڈ (بانی ٹرو لوو میڈیا) تے جوناتھن چی (سابقہ اریشنل کھیݙاں دے شریک بانی) شامل ہن۔ ایڈوائزری بورڈ وچ اوہ پاکستانی ڈویلپرز کوں سرپرست فراہم کرݨ لڳ ڳئے ہن۔ 

سعدیہ دی گیمنگ اکیڈمی پاکستان وچ طلبہ تے ڈویلپرز کوں کھیݙاں دی تربیت تے تحقیق تے ترقی فراہم کریندی ہے۔ ایہ تنظیم گیمنگ انڈسٹری وچ صنفی فرق کوں وی دور کرݨ پئی ہے۔ سعدیہ دے پروگرام وچ کم دی جگہ تے گھٹ توں گھٹ 33٪ خواتین دا کوٹہ موجود ہے۔ انھاں دی اکیڈمی خواتین کوں وظائف وی پیش کریندی ہے۔ سعدیہ دا مقصد ہائی ٹیک انڈسٹری وچ صنف دے فرق کوں اپݨے اقدام نال ختم کرݨا ہے۔  

 مہان٘درے کَم 
سعدیہ کوں انھاں دے کارنامیاں تے 2016ء وچ خواتین انٹرپرینیور سمٹ وچ امریکی سفارت خانے دی طرفوں "ویمن کین ڈو" ایوارڈ نال نوازا ڳیا ہئی۔ ایہ ایوارڈ پاکستان دی کامیاب خواتین کاروباری افراد دے اعتراف کِیتے ہے۔ اوہ عالمی انٹرپرینیورشپ سمٹ 2017ء دی فاتح ٹیم وچ شامل ہَن۔ اوہ سان فرانسسکو وچ گیم ڈویلپر کانفرنس، 2017ء وچ تقریر کرݨ والی پاکستان دی پہلی اسپیکر وی ہَن۔ سعدیہ، وزیر اعظم پاکستان، عمران خان دے ہک اقدام، "وزیر اعظم یوتھ کونسل" دی رکن وی ہن۔ سعدیہ کوں فوربس 30 وچ انڈر 30 ایشیا 2018ء وچ وی شامل کیتا ڳیا ہئی۔ اوہ انٹرپرائز ٹیکنالوجی دے زمرے وچ شامل ہَن۔ انھاں کوں گیم ایوارڈز۔ 2018ء لاس اینجلس وچ فیس بک گیمنگ دے ذریعہ گلوبل گیمنگ سٹیزن دے ناں نال وی منسوب کیتا ڳیا ہے۔

 حوالے 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:پاکستانی زنانیاں
ونکی:جِین٘دے شخصیّتاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے
ونکی:فیصل آباد دے ڄمان٘درو شخصیتاں